**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 3**

| **ΔΗΣΥ** | **ΑΚΕΛ-ΑΡΙΣΤΕΡΑ-**  **ΝΕΕΣ ΔΥΝΑΜΕΙΣ** | **ΑΚΕΛ-ΕΔΕΚ-ΟΙΚΟΛΟΓΟΙ** | **ΔΗΚΟ** | **ΔΗΠΑ** |
| --- | --- | --- | --- | --- |
| 1. Γίνεται εισήγηση για τροποποίηση του πιο πάνω νομοσχεδίου, ώστε να διαγραφεί το άρθρο 3 και το Παράρτημα Ι αυτού.  **Επεξήγηση:**  Με την προτεινόμενη τροπολογία σκοπείται η **κατάργηση** των προνοιών του νομοσχεδίου που προβλέπουν **τη διεξαγωγή δημοψηφισμάτων** για τους σκοπούς των προτεινόμενων συνενώσεων τοπικών αρχών. | 1. Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε να αντικατασταθεί στο εδάφιο (1) αυτού η λέξη «Δεκεμβρίου» (τρίτη γραμμή) από τη λέξη «Μαΐου».  **Επεξήγηση:**  Με την προτεινόμενη τροπολογία σκοπείται να καθορισθεί ότι το Υπουργικό Συμβούλιο θα προκηρύξει τη **διεξαγωγή δημοψηφισμάτων μέχρι την 31η Μαΐου 2023**. | 1. Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε-  (α) να αντικατασταθεί στο εδάφιο (1) αυτού η λέξη «δημοψηφίσματος» (τρίτη γραμμή) από τη φράση «τοπικών δημοψηφισμάτων»· και  (β) να προστεθεί στο εδάφιο (1) αυτού η ακόλουθη νέα επιφύλαξη:  «Νοείται ότι, τα τοπικά δημοψηφίσματα προκηρύσσονται για σκοπούς εξακρίβωσης της επιθυμίας των εγγεγραμμένων εκλογέων εκάστης τοπικής αρχής ως προς την κήρυξή της σε δημοτικό διαμέρισμα νέου δήμου, σύμφωνα με το Παράρτημα Ι.».  **Επεξήγηση:**  Με την προτεινόμενη τροπολογία σκοπείται να καθορισθεί ότι τα **δημοψηφίσματα** **τα οποία θα διενεργηθούν θα είναι τοπικής σημασίας**, έτσι που οι εκλογείς εκάστης τοπικής αρχής που θα συνενωθεί σε νέο δήμο να ερωτηθούν για την αλλαγή που αφορά στην οικεία τοπική αρχή, αντί για το σύνολο των προτεινόμενων συνενώσεων. | 1. Γίνεται εισήγηση για τροποποίηση του άρθρου 3 του πιο πάνω νομοσχεδίου, ώστε να αντικατασταθεί το εδάφιο (1) αυτού από το ακόλουθο νέο εδάφιο:  «(1) Για σκοπούς ίδρυσης και σύστασης των νέων δήμων, όπως καθορίζεται στο άρθρο 4, το Υπουργικό Συμβούλιο, μέχρι την 31η Δεκεμβρίου 2023, προκηρύσσει τη διεξαγωγή παγκύπριου δημοψηφίσματος μεταξύ των εγγεγραμμένων εκλογέων των αναφερόμενων στο Παράρτημα Ι δήμων και κοινοτήτων, καθώς και των αναφερόμενων στο εδάφιο (2) του άρθρου 4 δήμων, για την εξακρίβωση της επιθυμίας των εγγεγραμμένων εκλογέων των εν λόγω τοπικών αρχών ως προς τη συνένωσή τους σε νέο δήμο και την κήρυξη της οικείας περιοχής σε δημοτικό διαμέρισμα του νέου δήμου.».  **Επεξήγηση:**  Με την προτεινόμενη τροπολογία σκοπείται να καθορισθεί ότι για σκοπούς ίδρυσης και σύστασης των νέων δήμων, στο πλαίσιο της προτεινόμενης μεταρρύθμισης, θα προηγηθεί **η διενέργεια παγκύπριου δημοψηφίσματος**, έτσι που οι εκλογείς των επηρεαζόμενων δήμων και κοινοτήτων, καθώς και των δήμων οι οποίοι δεν προτείνεται να συνενωθούν με άλλες τοπικές αρχές, να ερωτηθούν για το σύνολο των προτεινόμενων συνενώσεων. | 1. Γίνεται εισήγηση για τροποποίηση του πιο πάνω νομοσχεδίου, ώστε-  (α) να αντικατασταθούν τα άρθρα 3 και 4 αυτού από το ακόλουθο άρθρο:  «3.-(1) Με τον παρόντα Νόμο ιδρύονται δήμοι, με καθορισμένη έδρα, οι οποίοι αποτελούνται από δημοτικά διαμερίσματα και των οποίων τα δημοτικά όρια συμπίπτουν με την εξωτερική περιφέρεια των ορίων των όμορων δήμων.  (2) Τα δημοτικά διαμερίσματα αντιστοιχούν σε υφιστάμενους κατά την ημερομηνία έναρξης της ισχύος του παρόντος Νόμου δήμους ή/και υφιστάμενες κατά την εν λόγω ημερομηνία κοινότητες:  Νοείται ότι, οποιοσδήποτε δήμος δεν εμπίπτει στις διατάξεις του εδαφίου (3) ή του άρθρου 4, εξακολουθεί να λειτουργεί ως δήμος με τη μορφή που συστάθηκε δυνάμει των διατάξεων του καταργηθέντος νόμου.  (3) Με βάση τον παρόντα Νόμο, ιδρύονται οι νέοι δήμοι, οι οποίοι αποτελούνται από δημοτικά διαμερίσματα, όπως αυτά καθορίζονται στο Παράρτημα Ι.  (4) Οι δήμοι οι οποίοι ευρίσκονται επί του υπό τουρκική κατοχή εδάφους της Δημοκρατίας εξακολουθούν να υφίστανται ως δήμοι χωρίς τη συνένωσή τους με άλλους δήμους και στο εξής διέπονται από τις διατάξεις του παρόντος Νόμου.»·  (β) να αντικατασταθεί ο τίτλος του Παραρτήματος Ι αυτού από τον ακόλουθο τίτλο:  «ΙΔΡΥΣΗ ΚΑΙ ΣΥΣΤΑΣΗ ΝΕΩΝ ΔΗΜΩΝ ΚΑΙ ΚΑΘΟΡΙΣΜΟΣ ΔΗΜΟΤΙΚΩΝ ΔΙΑΜΕΡΙΣΜΑΤΩΝ»· και  (γ) να διαγραφεί από το Παράρτημα Ι αυτού η φράση «Για σκοπούς ίδρυσης και σύστασης νέων δήμων ...., ως ακολούθως:» (πρώτη μέχρι τέταρτη γραμμή).  **Επεξήγηση:**  Με την προτεινόμενη τροπολογία σκοπείται η **κατάργηση** των προνοιών του νομοσχεδίου που προβλέπουν τη **διεξαγωγή δημοψηφισμάτων** για τους σκοπούς των προτεινόμενων συνενώσεων τοπικών αρχών. |
| ΥΠΕΡ:29  ΕΝΑΝΤΙΟΝ:25  ΑΠΟΧΕΣ: 0 | ΥΠΕΡ: -  ΕΝΑΝΤΙΟΝ: -  ΑΠΟΧΕΣ: - | ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- | ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- | ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- |
|  |  | 2. Γίνεται εισήγηση για τροποποίηση του πιο πάνω νομοσχεδίου, ώστε-  (α) να προστεθεί στο τέλος του εδαφίου (1) του άρθρου 3 αυτού η ακόλουθη νέα επιφύλαξη:  «Νοείται περαιτέρω ότι, ουδεμία υφιστάμενη κατά την ημερομηνία έναρξης της ισχύος του παρόντος Νόμου τοπική αρχή, δυvάμει τωv διατάξεωv τoυ περί Δήμων Νόμου, ο οποίος με τον παρόντα Νόμο καταργείται, ή των διατάξεων του περί Κοινοτήτων Νόμου, δεν δύναται να συνενωθεί με άλλη τοπική αρχή και να αποτελεί δημοτικό διαμέρισμα, χωρίς να έχει προηγηθεί η διενέργεια των ως άνω αναφερόμενων τοπικών δημοψηφισμάτων.»· και  (β) να προστεθεί στο εδάφιο (2) του άρθρου 4 αυτού, αμέσως μετά τη φράση «καταργηθέντος νόμου» (τέταρτη γραμμή), η φράση «νοουμένου ότι έχουν διενεργηθεί τα προβλεπόμενα στο άρθρο 3 τοπικά δημοψηφίσματα». |  |  |
|  |  | **Επεξήγηση:**  Με την προτεινόμενη τροπολογία σκοπείται να καθορισθεί ότι ουδεμία υφιστάμενη τοπική αρχή δεν δύναται να συνενωθεί με άλλη τοπική αρχή και να αποτελεί δημοτικό διαμέρισμα, χωρίς **να έχει προηγηθεί η διενέργεια τοπικών δημοψηφισμάτων**. Επιπροσθέτως, σκοπείται όπως δήμοι οι οποίοι δεν συνενώνονται με άλλες τοπικές αρχές εξακολουθούν να λειτουργούν ως δήμοι με τη μορφή που συστάθηκαν δυνάμει του υπό κατάργηση νόμου, νοουμένου ότι έχουν διενεργηθεί τοπικά δημοψηφίσματα. |  |  |
|  |  | ΥΠΕΡ:  ΕΝΑΝΤΙΟΝ:  ΑΠΟΧΕΣ: |  |  |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 4**

**ΔΗΣΥ**

|  |  |
| --- | --- |
| 1. Γίνεται εισήγηση για τροποποίηση του άρθρου 4 του πιο πάνω νομοσχεδίου, ώστε να αντικατασταθεί από το ακόλουθο άρθρο: | |
| «Ίδρυση και  σύσταση  δήμων. | 4.-(1) Με τον παρόντα Νόμο ιδρύονται και συστήνονται δήμοι, με καθορισμένη έδρα, οι οποίοι αποτελούνται από δημοτικά διαμερίσματα όπως καθορίζεται στις διατάξεις του εδαφίου (3) και των οποίων τα δημοτικά όρια συμπίπτουν με την εξωτερική περιφέρεια των ορίων των όμορων δήμων. |
|  | (2) Τα δημοτικά διαμερίσματα που προβλέπονται στις διατάξεις του εδαφίου (1) αντιστοιχούν σε δήμους συσταθέvτες δυvάμει τωv διατάξεωv τoυ καταργηθέvτoς νόμoυ και υφιστάμενους κατά την ημερομηνία έναρξης της ισχύος του παρόντος Νόμου ή/και κοινότητες συσταθείσες δυνάμει των διατάξεων του περί Κοινοτήτων Νόμου και υφιστάμενες κατά την εν λόγω ημερομηνία: |
|  | Νοείται ότι, οποιοσδήποτε δήμος ο οποίος κατά την ημερομηνία έναρξης της ισχύος του παρόντος Νόμου δεν εμπίπτει στις διατάξεις του εδαφίου (3) του παρόντος άρθρου ή του άρθρου 4, εξακολουθεί να λειτουργεί ως δήμος με τη μορφή που συστάθηκε δυνάμει των διατάξεων του καταργηθέντος νόμου. |
|  | (3) Με βάση τον παρόντα Νόμο, ιδρύονται οι νέοι δήμοι, οι οποίοι αποτελούνται από δημοτικά διαμερίσματα, όπως αυτά καθορίζονται στο Παράρτημα Ι.». |
| **Επεξήγηση:**  Με την προτεινόμενη τροπολογία σκοπείται η αναθεώρηση ορισμένων προνοιών αναφορικά με την ίδρυση των νέων δήμων, ώστε να διαλαμβάνουν όσα προέβλεπε το αρχικό νομοσχέδιο, πριν από την ένταξη σε αυτό προνοιών για τη διεξαγωγή δημοψηφισμάτων. | |
| ΑΠΟΣΥΡΘΗΚΕ | |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 13**

| **ΔΗΚΟ** | **ΕΔΕΚ** | **ΔΗΠΑ** | **ΟΙΚΟΛΟΓΟΙ** |
| --- | --- | --- | --- |
| 1. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε να αντικατασταθεί στο εδάφιο (4) αυτού το κείμενο που αρχίζει με τη φράση «Ο αριθμός των συμβούλων» (πρώτη γραμμή) και τελειώνει με τη φράση «26 σύμβουλοι:» (δέκατη τέταρτη γραμμή) από το ακόλουθο κείμενο: | 1. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε-  (α) να αντικατασταθεί το εδάφιο (2) αυτού από το ακόλουθο εδάφιο:  «(2) Κάθε συμβούλιο αποτελείται από τον δήμαρχο και τους συμβούλους, οι οποίοι εκλέγονται από τους δημότες εκλογείς, καθώς και τους αντιδημάρχους, οι οποίοι εκλέγονται από τα μέλη του συμβουλίου κατά την πρώτη συνεδρίαση αυτού.»·  (β) να διαγραφεί από την παράγραφο (α) του εδαφίου (5) του άρθρου 13 αυτού η φράση «οι αντιδήμαρχοι» (πρώτη γραμμή)·  (γ) να διαγραφούν οι παράγραφοι (γ) και (δ) του εδαφίου (5) αυτού·  (δ) να διαγραφεί το εδάφιο (6) αυτού.».  **Επεξήγηση:**  Με την προτεινόμενη τροπολογία σκοπείται η εκλογή του δημάρχου και των μελών του δημοτικού συμβουλίου εκάστου δήμου, με **ενιαία και καθολική ψηφοφορία, εντός των δημοτικών ορίων** και όχι σε επίπεδο δημοτικού διαμερίσματος. Επιπροσθέτως, σκοπείται **η εκλογή αντιδημάρχου, για έκαστο δημοτικό διαμέρισμα, μεταξύ των εκλελεγμένων δημοτικών συμβούλων** εκάστου νέου δήμου. | 1. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε-  (α) να αντικατασταθεί το εδάφιο (2) αυτού από το ακόλουθο εδάφιο:  «(2) Κάθε συμβούλιο αποτελείται από τον δήμαρχο και τους συμβούλους, οι οποίοι εκλέγονται από τους δημότες εκλογείς, καθώς και τους αντιδημάρχους εκάστου δημοτικού διαμερίσματος του οικείου δήμου, έκαστος εκ των οποίων εκλέγεται από τα μέλη του συμβουλίου που προέρχονται από το ίδιο δημοτικό διαμέρισμα κατά την πρώτη συνεδρίαση αυτού.»·  (β) να διαγραφεί από την παράγραφο (α) του εδαφίου (5) αυτού η φράση «οι αντιδήμαρχοι» (πρώτη γραμμή)·  (γ) να διαγραφεί η παράγραφος (γ) του εδαφίου (5) αυτού·  (δ) να διαγραφούν οι επιφυλάξεις του εδαφίου (6) αυτού.  **Επεξήγηση:**  Με την προτεινόμενη τροπολογία σκοπείται η **εκλογή αντιδημάρχου**, για έκαστο δημοτικό διαμέρισμα, **μεταξύ των εκλελεγμένων δημοτικών συμβούλων** του οικείου δημοτικού διαμερίσματος εκάστου νέου δήμου. | 1. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε-  (α) να διαγραφεί από την παράγραφο (α) του εδαφίου (5) αυτού η φράση «οι αντιδήμαρχοι» (πρώτη γραμμή)·  (β) να αντικατασταθεί η παράγραφος (γ) του εδαφίου (5) αυτού από την ακόλουθη παράγραφο:  «(γ) Ο δήμαρχoς συγκαλεί τo ταχύτερo δυvατόv μετά τηv εκλoγή vέoυ συμβoυλίoυ συvεδρίαση αυτού, της oπoίας πρoεδρεύει, και κατά τηv εν λόγω συvεδρίαση oι σύμβoυλoι εκλέγoυv μεταξύ τους με μυστική ψηφοφορία έναν (1) αvτιδήμαρχo για έκαστο δημοτικό διαμέρισμα:  Νoείται ότι, οι υποψήφιοι αντιδήμαρχοι έχουν συνήθη διαμονή ή δραστηριοποιούνται επαγγελματικά σε τόπο με διεύθυνση εντός των ορίων του οικείου δημοτικού διαμερίσματος το οποίο επιθυμούν να εκπροσωπούν:  Νοείται περαιτέρω ότι, σε περίπτωση κατά την οποία σε συγκεκριμένο δημοτικό διαμέρισμα έχει εκλεγεί μόνο ένας (1) σύμβουλος, η θέση του αντιδημάρχου καταλαμβάνεται από αυτόν:  Νοείται έτι περαιτέρω ότι, σε περίπτωση που ουδείς σύμβουλος εκλεγεί σε δημοτικό διαμέρισμα, υποψηφιότητα για τη θέση του αντιδημάρχου στο εν λόγω δημοτικό διαμέρισμα δύναται να θέσουν όλοι οι σύμβουλοι του οικείου δήμου, ανεξαρτήτως των προϋποθέσεων που καθορίζονται:  Νοείται έτι έτι περαιτέρω ότι, σε περίπτωση ισοψηφίας υποψηφίων, διενεργείται κλήρωση για την εκλογή του αντιδημάρχου συγκεκριμένου δημοτικού διαμερίσματος.»· και  (γ) να αντικατασταθεί στην παράγραφο (δ) του εδαφίου (5) αυτού η φράση «ανά δημοτικό διαμέρισμα» (δεύτερη γραμμή) από τη φράση «από τους δημότες εκλογείς του δήμου» και να προστεθεί στο τέλος αυτής η ακόλουθη νέα επιφύλαξη:  «Νοείται ότι όλα τα δημοτικά διαμερίσματα του δήμου αποτελούν μία ενιαία εκλογική περιφέρεια.».  **Επεξήγηση:**  Με την προτεινόμενη τροπολογία σκοπείται **η εκλογή των αντιδημάρχων να γίνεται από το νεοεκλεγέν δημοτικό συμβούλιο**, σύμφωνα με τις αντίστοιχες διατάξεις του υπό κατάργηση περί Δήμων Νόμου, αντί με άμεση εκλογή από το εκλογικό σώμα, όπως προτείνεται στο νομοσχέδιο. Παράλληλα, εισάγονται **επιμέρους πρόνοιες αναφορικά με την εν λόγω εκλογή.** |
| «Ο αριθμός των συμβούλων που μετέχουν στο συμβούλιο, περιλαμβανομένων των αντιδημάρχων, δεν δύναται να είναι μικρότερος των 16 και μεγαλύτερος 30, όπως προβλέπεται ειδικότερα πιο κάτω:  (α) Σε δήμους των oπoίωv οι εκλογείς δεν υπερβαίvoυv τις δέκα χιλιάδες (10.000): 16 σύμβουλοι·  (β) σε δήμους των oπoίωv οι εκλογείς υπερβαίvoυv τις δέκα χιλιάδες (10.000), αλλά δεν υπερβαίvoυv τις είκοσι χιλιάδες (20.000): 20 σύμβουλοι·  (γ) σε δήμους των oπoίωv οι εκλογείς υπερβαίvoυv τις είκοσι χιλιάδες (20.000), αλλά δεν υπερβαίvoυv τις τριάντα χιλιάδες (30.000): 24 σύμβουλοι·  (δ) σε δήμους των oπoίωv οι εκλογείς υπερβαίvoυv τις τριάντα χιλιάδες (30.000): 30 σύμβουλοι:».  **Επεξήγηση:**  Με την προτεινόμενη τροπολογία σκοπείται η **αύξηση των δημοτικών συμβούλων** των νέων δήμων κατά τέσσερις δημοτικούς συμβούλους. |
| ΥΠΕΡ:54  ΕΝΑΝΤΙΟΝ:0  ΑΠΟΧΕΣ:0 | ΥΠΕΡ:7  ΕΝΑΝΤΙΟΝ:48  ΑΠΟΧΕΣ:0 | ΥΠΕΡ:7  ΕΝΑΝΤΙΟΝ:47  ΑΠΟΧΕΣ:0 | ΥΠΕΡ:7  ΕΝΑΝΤΙΟΝ:48  ΑΠΟΧΕΣ:0 |
|  |  | 2. Γίνεται εισήγηση για τροποποίηση του άρθρου 13 του πιο πάνω νομοσχεδίου, ώστε να αντικατασταθεί στο εδάφιο (4) αυτού η λέξη «περιλαμβανομένων» (δεύτερη γραμμή) από τη λέξη «εξαιρουμένων». |  |
|  |  | **Επεξήγηση:**  Με την προτεινόμενη τροπολογία, που τίθεται προς ψήφιση νοουμένου ότι απορρίφθηκε η αμέσως προηγούμενη,σκοπείται να **μην περιλαμβάνονται οι αντιδήμαρχοι στον προβλεπόμενο συνολικό αριθμό των συμβούλων** που θα εκλέγονται σε κάθε διαμέρισμα. |  |
|  |  | ΥΠΕΡ:11  ΕΝΑΝΤΙΟΝ:44  ΑΠΟΧΕΣ:3 |  |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 15**

**ΕΔΕΚ**

|  |
| --- |
| 1. Γίνεται εισήγηση για τροποποίηση του άρθρου 15 του πιο πάνω νομοσχεδίου, ώστε να αντικατασταθεί το εδάφιο (3) αυτού από το ακόλουθο εδάφιο:    «(3) Πολίτης της Δημοκρατίας ή άλλου κράτους μέλους της Ευρωπαϊκής Ένωσης δύναται να εκλεγεί δήμαρχος, αντιδήμαρχος ή σύμβουλος στον δήμο εντός των ορίων του οποίου έχει την επαγγελματική του στέγη ή ασκεί κατά κύριο λόγο το επάγγελμα ή το επιτήδευμά του για συνεχή περίοδο διάρκειας τουλάχιστον πέντε (5) ετών, ανεξαρτήτως της συνήθους διαμονής αυτού σε άλλο δήμο ή κοινότητα.».  **Επεξήγηση**:  Με την προτεινόμενη τροπολογία σκοπείται η αποτελεσματική εφαρμογή της πρόνοιας βάσει της οποίας θα δύναται να υποβάλει πρόσωπο υποψηφιότητα για δήμαρχος, αντιδήμαρχος ή σύμβουλος στον δήμο εντός των ορίων του οποίου έχει την **επαγγελματική του στέγη** ή ασκεί κατά κύριο λόγο το επάγγελμα ή το επιτήδευμά του, δεδομένου ότι ο εν λόγω δήμος ουσιαστικά κατέστη το κέντρο των δραστηριοτήτων του. |
| ΥΠΕΡ:55  ΕΝΑΝΤΙΟΝ:0  ΑΠΟΧΕΣ:0 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 18**

|  |  |
| --- | --- |
| **ΔΗΚΟ** | **ΕΔΕΚ** |
| 1. Γίνεται εισήγηση για τροποποίηση του άρθρου 18 του πιο πάνω νομοσχεδίου, ώστε να προστεθεί στη δεύτερη επιφύλαξη της παραγράφου (στ) του εδαφίου (1) αυτού, αμέσως μετά τη φράση «καταργηθέντος νόμου» (τρίτη γραμμή), η φράση «καθώς και η θητεία στο αξίωμα του δημάρχου ή του δημοτικού συμβούλου η οποία λήγει την τελευταία ημέρα του μηνός κατά τον οποίο θα διενεργηθούν οι επόμενες μετά την ημερομηνία έναρξης της ισχύος του παρόντος Νόμου γενικές δημοτικές εκλογές,». | 1. Γίνεται εισήγηση για τροποποίηση του άρθρου 18 του πιο πάνω νομοσχεδίου, ώστε να διαγραφεί η παράγραφος (στ) του εδαφίου (1) αυτού. |
| **Επεξήγηση**:  Με την προτεινόμενη τροπολογία σκοπείται **να μην προσμετράται**, για σκοπούς εφαρμογής της πρόνοιας που προβλέπει περιορισμό των θητειών στο αξίωμα του δημάρχου ή του δημοτικού συμβούλου, η θητεία προσώπου η οποία λήγει την τελευταία ημέρα του μηνός κατά τον οποίο θα διενεργηθούν οι επόμενες γενικές δημοτικές εκλογές. | **Επεξήγηση:**  Με την προτεινόμενη τροπολογία σκοπείται η **διαγραφή** της πρόνοιας βάσει της οποίας πρόσωπο το οποίο έχει ήδη υπηρετήσει στο αξίωμα του δημάρχου ή του μέλους δημοτικού συμβουλίου για **τρεις (3) συνολικά θητείες** δεν θα δύναται να εκλεγεί δήμαρχος ή μέλος δημοτικού συμβουλίου, αντίστοιχα. |
| ΥΠΕΡ:33  ΕΝΑΝΤΙΟΝ:22  ΑΠΟΧΕΣ:0 | ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 35**

**ΟΙΚΟΛΟΓΟΙ**

|  |
| --- |
| 1. Γίνεται εισήγηση για τροποποίηση του άρθρου 35 του πιο πάνω νομοσχεδίου, ώστε-  (α) να αντικατασταθεί το εδάφιο (2) αυτού από το ακόλουθο εδάφιο:    «(2) Για τον σκοπό αυτό, το σύνολο των έγκυρων ψήφων για την εκλογή των συμβούλων του δήμου διαιρείται διά του αριθμού των θέσεων συμβούλων του οικείου δήμου και το πηλίκο της διαίρεσης αυτής, παραλειπομένου του κλάσματος, αποτελεί το εκλογικό μέτρο με το οποίο διαιρείται η εκλογική δύναμη κάθε συνδυασμού, ήτοι το σύνολο των υπέρ αυτού έγκυρων ψήφων στον οικείο δήμο, και κάθε συνδυασμός λαμβάνει τόσες θέσεις συμβούλων όσες φορές το εκλογικό μέτρο περιέχεται στην εκλογική του δύναμη.»· και    (β) να διαγραφεί από την παράγραφο (ζ) του εδαφίου (6) αυτού η φράση «σε κάθε δημοτικό διαμέρισμα του δήμου» (δεύτερη γραμμή). |
| **Επεξήγηση**:  Με την προτεινόμενη τροπολογία σκοπείται η εφαρμογή της **απλής αναλογικής** στην εκλογική διαδικασία για σκοπούς ανάδειξης των δημοτικών συμβούλων. Ειδικότερα, καθορίζεται ότι ο δήμος θα θεωρείται κατά την **πρώτη κατανομή** θέσεων ως μία **ενιαία εκλογική περιφέρεια** και η ψηφοφορία θα διεξάγεται εντός των δημοτικών ορίων, αντί σε επίπεδο δημοτικού διαμερίσματος, όπως προτείνεται στο νομοσχέδιο. Με αυτό τον τρόπο επιτυγχάνεται η μείωση του εκλογικού μέτρου και αυξάνεται η πιθανότητα εκλογής υποψηφίων από τα μικρότερα πολιτικά κόμματα, που ενισχύει τη διατήρηση πολυφωνίας στην τοπική αυτοδιοίκηση. |
| ΥΠΕΡ:7  ΕΝΑΝΤΙΟΝ:48  ΑΠΟΧΕΣ:0 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 36**

| **ΔΗΚΟ** | **ΔΗΠΑ** | **ΟΙΚΟΛΟΓΟΙ** |
| --- | --- | --- |
| 1.Γίνεται εισήγηση για τροποποίηση του άρθρου 36 του πιο πάνω νομοσχεδίου, ώστε να προστεθεί στο τέλος αυτού η ακόλουθη νέα επιφύλαξη:  «Νοείται ότι, η δεύτερη κατανομή θέσεων διενεργείται μεταξύ των υποψηφίων στο οικείο δημοτικό διαμέρισμα και ο δήμος δεν θεωρείται ως μία εκλογική περιφέρεια.».  **Επεξήγηση:**  Με την προτεινόμενη τροπολογία σκοπείται η εισαγωγή πρόνοιας, ώστε αφενός η **δεύτερη κατανομή θέσεων** να διενεργείται μεταξύ των υποψηφίων στο **οικείο δημοτικό διαμέρισμα** και αφετέρου ο δήμος να μη θεωρείται ως μία ενιαία εκλογική περιφέρεια. | 1. Γίνεται εισήγηση για τροποποίηση του άρθρου 36 του πιο πάνω νομοσχεδίου, ώστε να αντικατασταθεί από το ακόλουθο άρθρο:  «36.-(1) Εάν μετά τη σύμφωνα με τις διατάξεις του άρθρου 35 κατανομή θέσεων που διενεργήθηκε σε κάθε δημοτικό διαμέρισμα παραμένουν αδιάθετες θέσεις συμβούλων, διενεργείται από τον Έφορο Εκλογής δεύτερη κατανομή θέσεων στον δήμο, που θεωρείται ως μία εκλογική περιφέρεια, μεταξύ των υποψηφίων των συνδυασμών κομμάτων, των συνδυασμών των συνασπισμών κομμάτων και των ανεξάρτητων υποψηφίων, ανεξαρτήτως εάν έχουν δικαιωθεί ή όχι με οποιαδήποτε θέση κατά την πρώτη κατανομή και χωρίς να απαιτείται να έχουν συγκεντρώσει συγκεκριμένο ποσοστό επί του συνόλου των έγκυρων ψήφων είτε στο οικείο διαμέρισμα είτε στον οικείο δήμο.  (2) Για σκοπούς της δεύτερης κατανομής, αθροίζεται το σύνολο των εκ της πρώτης κατανομής αχρησιμοποίητων υπολοίπων των συμμετεχόντων στη δεύτερη κατανομή και το άθροισμα αυτό διαιρείται διά τoυ αριθμού των αδιάθετων θέσεων συμβούλων. Το πηλίκο της διαίρεσης αυτής, μη περιλαμβαvoμέvoυ τoυ κλάσματoς, αποτελεί το εκλογικό μέτρο της δεύτερης κατανομής. Περαιτέρω διά τoυ εκλογικού αυτού μέτρου διαιρείται κεχωρισμένως το σύνολο των αχρησιμοποίητων εκ της πρώτης κατανομής υπολοίπων ενός εκάστου κόμματος, συνασπισμού κομμάτων και συνδυασμού ανεξαρτήτων, που μετέχουν στη δεύτερη κατανομή, το δε πηλίκο της διαιρέσεως αυτής, παραλειπομένου τoυ κλάσματoς, δεικνύει τον αριθμό των θέσεων τις οποίες έκαστο κόμμα, συνασπισμός κομμάτων ή συνδυασμός αvεξαρτήτωv λαμβάνει στη δεύτερη κατανομή.  (3) Οι θέσεις που παραχωρούνται σύμφωνα με το εδάφιο (2) καταλαμβάνονται από τους υποψηφίους οι οποίοι έχουν κατά σειρά τους περισσότερους σταυρούς προτίμησης και, εάν δεν υπάρχουν τέτοιοι υποψήφιοι, κατά τη σειρά κατά την οποία έκαστος υποψήφιος προηγείται στο ψηφοδέλτιο.  (4) Οι θέσεις που παραμένουν αδιάθετες παραχωρούνται, ανά μία, κατά σειρά στο κόμμα ή συνασπισμό κομμάτων ή συνδυασμό ανεξαρτήτων που παρουσιάζει τα υψηλότερα εκ της δεύτερης κατανομής αχρησιμοποίητα υπόλοιπα.».  **Επεξήγηση:**  Με την προτεινόμενη τροπολογία σκοπείται να διασαφηνιστούν οι προτεινόμενες ρυθμίσεις αναφορικά με τη διενέργεια **δεύτερης κατανομής** θέσεων σε **έκαστο δημοτικό διαμέρισμα**. Ειδικότερα, καθορίζεται ότι στη δεύτερη κατανομή θέσεων ο δήμος θα θεωρείται ως μία εκλογική περιφέρεια, καθώς και ότι δεν θα απαιτείται η συγκέντρωση από τους υποψηφίους συγκεκριμένου ποσοστού επί του συνόλου των έγκυρων ψήφων. | 1.Γίνεται εισήγηση για τροποποίηση του άρθρου 36 του πιο πάνω νομοσχεδίου, ώστε να αντικατασταθεί η φράση «δημοτικό διαμέρισμα» (δεύτερη γραμμή) από τη λέξη «δήμο».  **Επεξήγηση:**  Με την προτεινόμενη τροπολογία σκοπείται η εφαρμογή της απλής αναλογικής στην εκλογική διαδικασία. Ειδικότερα, καθορίζεται ότι ο δήμος θα θεωρείται κατά τη **δεύτερη κατανομή θέσεων** ως μία **ενιαία εκλογική περιφέρεια** και η ψηφοφορία θα διεξάγεται εντός των δημοτικών ορίων, αντί σε επίπεδο δημοτικού διαμερίσματος, όπως προτείνεται στο νομοσχέδιο. |
| ΑΠΟΣΥΡΘΗΚΕ | ΥΠΕΡ:46  ΕΝΑΝΤΙΟΝ:9  ΑΠΟΧΕΣ:0 | ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 43**

**ΔΗΚΟ-ΕΔΕΚ**

1.Γίνεται εισήγηση για κατάργηση των άρθρων 43(2)(δ)((i), 53, 66(1)(β), 68, 69, 102, 112(γ), 144(1)(β), 147 και 150 του πιο πάνω νομοσχεδίου.

**Επεξήγηση:**

Με την προτεινόμενη τροπολογία σκοπείται να απαλειφθούν οι πρόνοιες του νομοσχεδίου αναφορικά με τη μεταφορά στους δήμους των αρμοδιοτήτων που σήμερα ασκούνται από τις **σχολικές εφορίες**.

ΥΠΕΡ:16

ΕΝΑΝΤΙΟΝ:40

ΑΠΟΧΕΣ:-

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 50**

**ΑΚΕΛ-ΔΗΚΟ-ΟΙΚΟΛΟΓΟΙ**

|  |  |
| --- | --- |
| 1. Γίνεται εισήγηση για τροποποίηση του άρθρου 50 του πιο πάνω νομοσχεδίου, ώστε- | |
| (α) | να προστεθούν στην παράγραφο (β) του εδαφίου (1) αυτού οι ακόλουθες επιφυλάξεις: |
|  | «Νοείται ότι, η στάθμευση ηλεκτροκίνητου οχήματος ή οχήματος κινούμενου με ηλεκτροκίνητη μηχανή σε δημοτικό χώρο στάθμευσης στον οποίο η στάθμευση οχημάτων δεν ελέγχεται από μηχανισμό ή άλλο σύστημα ελέγχου εισόδου και εξόδου του οχήματος επιτρέπεται χωρίς την καταβολή οποιουδήποτε δικαιώματος:  Νοείται περαιτέρω ότι, ο δήμος εκδίδει δελτίο δωρεάν στάθμευσης του εν λόγω οχήματος για τους σκοπούς της πιο πάνω επιφύλαξης, με την επίδειξη του πιστοποιητικού εγγραφής του ηλεκτροκίνητου οχήματος ή του οχήματος κινούμενου με ηλεκτροκίνητη μηχανή, το οποίο ισχύει για παγκύπρια χρήση και το οποίο τοποθετείται σε ορατή θέση στο πάνω μέρος του ανεμοθώρακα του οχήματος,»· |
| (β) | να προστεθούν στο εδάφιο (6) αυτού, στην κατάλληλη αλφαβητική σειρά, οι ακόλουθοι νέοι όροι και οι ορισμοί τους: |
|  | «“δημοτικός χώρος στάθμευσης” σημαίνει τον χώρο για τη στάθμευση μηχανοκίνητου οχήματος μέσα στα δημοτικά όρια ο οποίος έχει καθοριστεί για τον σκοπό αυτό από το Συμβούλιο·  “ηλεκτροκίνητο όχημα ή όχημα κινούμενο με ηλεκτροκίνητη μηχανή” έχει την έννοια που αποδίδεται στον όρο αυτό στο άρθρο 2 του περί Μηχανοκινήτων Οχημάτων και Τροχαίας Κινήσεως Νόμου·»· και |
|  |  |
| (γ) | να αντικατασταθεί στον ορισμό του όρου «μηχανοκίνητο όχημα», στο εδάφιο (6) αυτού, η φράση «όχημα που κινείται με ηλεκτρισμό που λαμβάνεται από οπουδήποτε» από τη φράση «ηλεκτροκίνητο όχημα ή όχημα κινούμενο με ηλεκτροκίνητη μηχανή». |
| **Επεξήγηση:**  Με την προτεινόμενη τροπολογία σκοπείται η εισαγωγή ρυθμίσεων αναφορικά με τη **δωρεάν στάθμευση ηλεκτροκίνητων** οχημάτων και οχημάτων κινούμενων με ηλεκτροκίνητη μηχανή σε δημοτικό χώρο στάθμευσης στον οποίο η στάθμευση οχημάτων δεν ελέγχεται από μηχανισμό ή άλλο σύστημα ελέγχου εισόδου και εξόδου οχημάτων. | |
| ΥΠΕΡ:56  ΕΝΑΝΤΙΟΝ:0  ΑΠΟΧΕΣ:0 | |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 52**

**ΔΗΠΑ**

|  |
| --- |
| 1. Γίνεται εισήγηση για τροποποίηση του άρθρου 52 του πιο πάνω νομοσχεδίου, ώστε να προστεθεί στο τέλος αυτού το ακόλουθο νέο εδάφιο:    «(2) Ο ιδιοκτήτης εκάστης οικοδομής προβαίνει στις αναγκαίες ενέργειες, ώστε να διενεργείται κάθε δέκα (10) χρόνια έλεγχος για τη στατική επάρκεια και πολεοδομική καταλληλότητα της οικοδομής από επαγγελματίες αρχιτέκτονες ή πολιτικούς μηχανικούς, εγγεγραμμένους στο Επιστημονικό Τεχνικό Επιμελητήριο Κύπρου, και συμμορφώνεται με τυχόν υποδείξεις τους, ώστε να εξασφαλίζεται πιστοποιητικό καταλληλότητας της οικοδομής, το οποίο ακολούθως υποβάλλεται εντός εύλογου χρόνου στον οικείο δήμο.  (3) Ο έλεγχος των οικοδομών διενεργείται εντός δέκα (10) ετών από την ημερομηνία της πρώτης ηλεκτροδότησης της οικοδομής και ακολούθως κάθε δέκα (10) χρόνια από την έκδοση του τελευταίου εκδοθέντος πιστοποιητικού καταλληλότητας.  (4) Ο ιδιοκτήτης υφιστάμενης οικοδομής οφείλει, εντός χρονικού διαστήματος ενός (1) έτους από την ημερομηνία έναρξης της ισχύος του παρόντος Νόμου, να υποβάλει στον οικείο δήμο πιστοποιητικό καταλληλότητας της οικοδομής, κατόπιν διενέργειας ελέγχου σύμφωνα με τις διατάξεις του εδαφίου (1), ακολούθως δε ο έλεγχος οικοδομής που ανηγέρθη πριν από το έτος 1960 διενεργείται κάθε πέντε (5) χρόνια, ενώ οικοδομής που ανηγέρθη μετά το έτος 1960 διενεργείται κάθε δέκα (10) χρόνια.  (5) Πρόσωπο το οποίο αρνείται ή παραλείπει να συμμορφωθεί με τις διατάξεις των εδαφίων (2) έως (4) είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τους δώδεκα (12) μήνες ή σε χρηματική ποινή που δεν υπερβαίνει τα χίλια επτακόσια ευρώ (€1.700) ή και στις δύο αυτές ποινές.».  **Επεξήγηση**:  Με την προτεινόμενη τροπολογία σκοπείται η εισαγωγή προνοιών αναφορικά με τη διενέργεια κατά ορισμένα χρονικά διαστήματα ελέγχου για τη στατική επάρκεια και πολεοδομική καταλληλότητα κάθε οικοδομής, από επαγγελματίες εγγεγραμμένους στο Επιστημονικό Τεχνικό Επιμελητήριο Κύπρου, για σκοπούς εξασφάλισης πιστοποιητικού **καταλληλότητας των οικοδομών**. |
| ΥΠΕΡ:24  ΕΝΑΝΤΙΟΝ:29  ΑΠΟΧΕΣ:0 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 55**

**ΔΗΠΑ**

|  |
| --- |
| 1. Γίνεται εισήγηση για τροποποίηση του άρθρου 55 του πιο πάνω νομοσχεδίου, ώστε-  (α) να προστεθεί, αμέσως μετά το εδάφιο (2) αυτού, το ακόλουθο νέο εδάφιο:  «(3)(α) Ουδεμία άδεια χορηγείται από τον δήμο για τη χρήση οικοδομών ή υποστατικών που εκπέμπουν ηχογραφημένη ή ζωντανή μουσική η οποία προκαλεί ή είναι δυνατό να προκαλεί ηχητική οχληρία σε παρακείμενες κατοικίες ή άλλους ευαίσθητους δέκτες, εκτός εάν και μέχρις ότου o αιτητής ο οποίος αιτείται την έκδοση της άδειας αυτής υποβάλει τραπεζική εγγύηση ύψους είκοσι χιλιάδων ευρώ (€20.000), η οποία παραμένει σε ισχύ καθ’ όλη τη διάρκεια ισχύος της χορηγηθείσας άδειας για πιστή τήρηση του όρου της μη πρόκλησης οχληρίας στους περιοίκους από την εκπομπή μουσικής.  (β) Για σκοπούς χορήγησης άδειας από τον δήμο για τη χρήση οικοδομών ή υποστατικών που εκπέμπουν ηχογραφημένη ή ζωντανή μουσική με τη χρήση μεγάφωνων, απαιτείται η προσκόμιση από τον ενδιαφερόμενο αιτητή ακουστικής μελέτης διενεργηθείσας από μελετητή ακουστικής, προς επιβεβαίωση της τοποθέτησης των αναγκαίων μηχανισμών οριοθέτησης του ανώτατου ορίου έντασης ήχου, σε περίπτωση που με βάση την εν λόγω μελέτη τούτο κρίνεται αναγκαίο:  Νοείται ότι, οι όροι “ακουστική μελέτη” και “μελετητής ακουστικής” έχουν την έννοια που αποδίδεται στους όρους αυτούς στο άρθρο 2 του περί Κέντρων Αναψυχής (Άδειες Εκπομπής Ήχου) Νόμου.»· και  (β) να προστεθεί στο εδάφιο (7) αυτού, αμέσως μετά τη λέξη «και» (δέκατη πέμπτη γραμμή), η φράση «να εκδώσει διάταγμα απαγόρευσης ή/και τερματισμού χρήσης της ως άνω οικοδομής, υποστατικού, χώρου ή αντισκήνου,».  **Επεξήγηση:**  Με την προτεινόμενη τροπολογία σκοπείται η εισαγωγή προνοιών, ώστε να καταστεί δυνατή η αποτελεσματικότερη αντιμετώπιση της **ηχητικής οχληρίας** που προκαλείται από τη λειτουργία χώρων αναψυχής. |
| ΥΠΕΡ:16  ΕΝΑΝΤΙΟΝ:40  ΑΠΟΧΕΣ:0 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 70**

**ΔΗΚΟ**

|  |
| --- |
| 1. Γίνεται εισήγηση για τροποποίηση του άρθρου 70 του πιο πάνω νομοσχεδίου, ώστε-  (α) να αντικατασταθεί στο εδάφιο (2) αυτού η φράση «ο αντιδήμαρχος αυτού, που αναδεικνύεται από το οικείο δημοτικό διαμέρισμα, και οι δημοτικοί σύμβουλοι που εκλέγονται σε αυτό» (πρώτη μέχρι τρίτη γραμμή) από τη φράση «όλοι οι δημοτικοί σύμβουλοι που εκλέγονται στο οικείο δημοτικό διαμέρισμα, περιλαμβανομένου του αντιδημάρχου, ο οποίος αναδεικνύεται από το οικείο δημοτικό διαμέρισμα»· και  (β) να προστεθεί στο εδάφιο (2) αυτού η ακόλουθη νέα επιφύλαξη:  «Νοείται ότι, η Επιτροπή Διαμερίσματος είναι τουλάχιστον πενταμελής και, σε περίπτωση που στο οικείο δημοτικό διαμέρισμα έχουν εκλεγεί λιγότεροι των πέντε (5) συμβούλων, αναλαμβάνουν ως μέλη στην εν λόγω επιτροπή οι ακολουθούντες στην κατάταξη των αποτελεσμάτων της εκλογής και μη εκλεγέντες στο εν λόγω διαμέρισμα υποψήφιοι σύμβουλοι, κατά σειρά των σταυρών προτίμησης που έλαβαν.».  **Επεξήγηση:**  Με την προτεινόμενη τροπολογία σκοπείται όπως η **Επιτροπή Διαμερίσματος** εκάστου δημοτικού διαμερίσματος των νέων δήμων είναι τουλάχιστον πενταμελής. Σε περίπτωση δε που στο οικείο δημοτικό διαμέρισμα έχουν εκλεγεί λιγότεροι των πέντε συμβούλων, το κενό θα καλύπτεται από άλλα πρόσωπα τα οποία θα αναλαμβάνουν ως μέλη στην εν λόγω επιτροπή. |
| ΥΠΕΡ:30  ΕΝΑΝΤΙΟΝ:26  ΑΠΟΧΕΣ:0 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 117**

**ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ**

|  |
| --- |
| 1. Γίνεται εισήγηση για τροποποίηση του άρθρου 117 του πιο πάνω νομοσχεδίου, ώστε να αντικατασταθεί η φράση «αμελεί ή παραλείπει να εκπληρώσει τα καθήκοντα που καθορίζει ο παρών Νόμος ή οποιοσδήποτε άλλος Νόμος ή Κανονισμοί που εκδίδονται δυνάμει αυτών ή ενεργεί κατά παράβαση των διατάξεών τους» (τρίτη μέχρι έκτη γραμμή) από τη φράση «ενεργεί κατά παράβαση των διατάξεων του παρόντος Νόμου ή οποιουδήποτε άλλου Νόμου ή των Κανονισμών που εκδίδονται δυνάμει αυτών».  **Επεξήγηση:**  Με την προτεινόμενη τροπολογία σκοπείται να απαλειφθεί πρόνοια πουαφορά στην έμμεση **άσκηση διοικητικής εποπτείας** του Υπουργού Εσωτερικών επί των δήμων. |
| ΥΠΕΡ:22  ΕΝΑΝΤΙΟΝ:34  ΑΠΟΧΕΣ:0 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρα 118 και 123**

**ΔΗΠΑ**

|  |
| --- |
| 1. Γίνεται εισήγηση για τροποποίηση του πιο πάνω νομοσχεδίου, ώστε-    (α) να προστεθεί, αμέσως μετά την παράγραφο (ιβ) του άρθρου 118 αυτού, η ακόλουθη νέα παράγραφος:  «(ιγ) εκπομπή ήχου από υποστατικά που χρησιμοποιούνται ως κέντρα αναψυχής ή χώροι ψυχαγωγίας, ο οποίος είναι τέτοιας έντασης, ώστε να είναι επιβλαβής για την υγεία ή/και να επηρεάζονται οι ανέσεις των κατοίκων της περιοχής,»· και    (β) να προστεθεί, αμέσως μετά το εδάφιο (4) του άρθρου 123 αυτού, το ακόλουθο νέο εδάφιο:    «(5) Ανεξαρτήτως των διατάξεων του περί Εξωδίκου Ρυθμίσεως Αδικημάτων Νόμου, σε περίπτωση πρόκλησης οχληρίας κατά τα προβλεπόμενα στην παράγραφο (ιβ) του άρθρου 118 και παράλειψης συμμόρφωσης προσώπου εvαvτίov τoυ oπoίoυ εκδόθηκε διάταγμα δυνάμει των διατάξεων τoυ εδαφίου (2), εξουσιοδοτημένο από τον δήμο πρόσωπο δύναται, με απόφαση του συμβουλίου, να προβεί σε εξώδικη ρύθμιση του προβλεπόμενου στο εδάφιο (4) αδικήματος και να επιβάλει εξώδικο πρόστιμο ύψους χιλίων ευρώ (€1.000):  Νοείται ότι, εφόσον το εξώδικο πρόστιμο καταβληθεί πριν από την παρέλευση σαράντα πέντε (45) ημερών από την ημερομηνία έκδοσης ειδοποίησης για την επιβολή αυτού, ουδεμία ποινική δίωξη ασκείται αναφορικά με τη διάπραξη του ως άνω αναφερόμενου αδικήματος:  Νοείται περαιτέρω ότι, η εξώδικη ρύθμιση του αδικήματος και η καταβολή του εξώδικου προστίμου, σύμφωνα με τις πιο πάνω διατάξεις, δεν ισοδυναμεί με καταδίκη και, σε περίπτωση καταδικαστικής απόφασης για διάπραξη άλλου παρόμοιας φύσης αδικήματος, το δικαστήριο δύναται να λάβει υπόψη τα πιο πάνω γεγονότα για σκοπούς επιμέτρησης της ποινής.». |
| **Επεξήγηση**:  Με την προτεινόμενη τροπολογία σκοπείται η εισαγωγή προνοιών, ώστε να αντιμετωπιστούν αποτελεσματικά τα προβλήματα που προκύπτουν από την οχληρία που προκαλείται εξαιτίας της εκπομπής **υπερβολικού ήχου**. |
| ΥΠΕΡ:8  ΕΝΑΝΤΙΟΝ:47  ΑΠΟΧΕΣ:1 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 147**

**ΔΗΚΟ-ΟΙΚΟΛΟΓΟΙ**

|  |  |
| --- | --- |
| 1. Γίνεται εισήγηση για τροποποίηση του πιο πάνω νομοσχεδίου, ώστε να προστεθεί, αμέσως μετά το άρθρο 147 αυτού, το ακόλουθο νέο άρθρο: | |
| «Μεταβατική διάταξη αναφορικά με την υπηρεσία δημοτικών υπαλλήλων. | 147Α. Οι διατάξεις του παρόντος Νόμου που αναφέρονται στην πλήρωση κενών θέσεων δημοτικών υπαλλήλων, πρώτου διορισμού ή/και προαγωγής, καθώς και στην άσκηση πειθαρχικής εξουσίας, όπως και κάθε παρεμπίπτον και συναφές πρoς τα πιο πάνω θέμα, ισχύουν μέχρις ότου εκδοθεί σχετική απόφαση του Υπουργικού Συμβουλίου και θεσπισθεί νομοθεσία για τη σύσταση ανεξάρτητης αρχής με αρμοδιότητα αναφορικά με τα ως άνω θέματα: |
|  | Νοείται ότι, η μεταφορά της εν λόγω αρμοδιότητας στην υπό σύσταση ανεξάρτητη αρχή τίθεται σε ισχύ το αργότερο μέχρι την ημερομηνία έναρξης της ισχύος του παρόντος Νόμου, σύμφωνα με τις διατάξεις του άρθρου 154.». |
| **Επεξήγηση:**  Με την προτεινόμενη τροπολογία σκοπείται η **σύσταση ανεξάρτητης αρχής** με αρμοδιότητες αναφορικά με την πλήρωση κενών θέσεων δημοτικών υπαλλήλων, καθώς και την άσκηση πειθαρχικής εξουσίας. | |
| ΥΠΕΡ:13  ΕΝΑΝΤΙΟΝ:43  ΑΠΟΧΕΣ:1 | |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**Άρθρο 149**

**ΔΗΠΑ**

|  |
| --- |
| 1. Γίνεται εισήγηση για τροποποίηση του άρθρου 149 του πιο πάνω νομοσχεδίου, ώστε να προστεθεί στο τέλος του εδαφίου (2) αυτού η ακόλουθη νέα επιφύλαξη:  «Νοείται ότι, σε περίπτωση κατά την οποία μεταφέρεται στον νέο δήμο υπάλληλος ο οποίος κατείχε στην οικεία αρχή τοπικής διοίκησης που κηρύχθηκε δημοτικό διαμέρισμα θέση διευθυντή, προϊσταμένου τεχνικών υπηρεσιών ή προϊσταμένου οικονομικών υπηρεσιών και δεν καθίσταται εφικτό να τοποθετηθεί σε θέση της οποίας τα καθήκοντα και οι ευθύνες είναι ανάλογα προς τα καθήκοντα και τις ευθύνες της θέσης που κατείχε, δύναται να μεταφερθεί σε άλλον υπό σύσταση δήμο, με την έγγραφη συγκατάθεσή του, ύστερα από απόφαση του οικείου Συμβουλίου Διαχείρισης Κοινών Υποθέσεων.». |
| **Επεξήγηση**:  Με την προτεινόμενη τροπολογία σκοπείται η εισαγωγή προνοιών, ώστε, σε περίπτωση κατά την οποία μεταφέρεται στον νέο δήμο υπάλληλος ο οποίος κατείχε θέση διευθυντή, προϊσταμένου τεχνικών υπηρεσιών ή προϊσταμένου οικονομικών υπηρεσιών και δεν καθίσταται εφικτό να τοποθετηθεί σε θέση της οποίας τα καθήκοντα και οι ευθύνες είναι ανάλογα με αυτά της θέσης που κατείχε, ο εν λόγω **υπάλληλος** να δύναται **να μεταφερθεί σε άλλον δήμο**. |
| ΥΠΕΡ:47  ΕΝΑΝΤΙΟΝ:0  ΑΠΟΧΕΣ:9 |

**ΝΟΜΟΣΧΕΔΙΟ «Ο ΠΕΡΙ ΔΗΜΩΝ ΝΟΜΟΣ ΤΟΥ 2020»**

**ΠΡΟΤΕΙΝΟΜΕΝΕΣ ΤΡΟΠΟΛΟΓΙΕΣ**

**ΨΗΦΙΣΗ ΚΑΤ’ ΑΡΘΡΟΝ**

**ΠΑΡΑΡΤΗΜΑ Ι – [παράγραφος (α) - ΕΠΑΡΧΙΑ ΛΕΥΚΩΣΙΑΣ]**

|  |  |  |
| --- | --- | --- |
| **ΔΗΣΥ** | **ΑΚΕΛ** | **ΔΗΠΑ** |
| 1. Γίνεται εισήγηση για τροποποίηση της παραγράφου (α) του Παραρτήματος Ι του πιο πάνω νομοσχεδίου, ώστε να προστεθεί στην υποπαράγραφο (i) αυτής, αμέσως μετά τη λέξη «Έγκωμης» (δεύτερη γραμμή), η λέξη «Στροβόλου». | 1. Γίνεται εισήγηση για τροποποίηση της παραγράφου (α) του Παραρτήματος Ι, ώστε να αντικατασταθεί στην υποπαράγραφο (iii) αυτής η φράση «Δήμος Λατσιών-Γερίου», όπου αυτή απαντά, από τη φράση «Δήμος Αθαλάσσας» και να προστεθεί, αμέσως μετά τη λέξη «δήμους» (δεύτερη γραμμή), η λέξη «Αγλαντζιάς,». | 1. Γίνεται εισήγηση για τροποποίηση της παραγράφου (α) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (ii) αυτής από την ακόλουθη υποπαράγραφο:  «(ii) Δήμος Στροβόλου, με έδρα τον Στρόβολο, ο οποίος αποτελείται από τους δήμους Στροβόλου, Λακατάμειας και Τσερίου, καθώς και τον κοινοτικό συνοικισμό Ανθούπολης, που μετονομάζονται στα αντίστοιχα ομώνυμα δημοτικά διαμερίσματα του Δήμου Στροβόλου∙». |
| **Επεξήγηση**:  Με την προτεινόμενη τροπολογία σκοπείται η **ένταξη του Δήμου Στροβόλου στον νέο Δήμο Λευκωσίας**. | **Επεξήγηση**:  Με την προτεινόμενη τροπολογία σκοπείται η **μετονομασία** του προτεινόμενου νέου **Δήμου Λατσιών-Γερίου** σε Δήμο Αθαλάσσας και η **ένταξη σε αυτόν του Δήμου Αγλαντζιάς**. | **Επεξήγηση**:  Με την προτεινόμενη τροπολογία σκοπείται η **συνένωση του Δήμου Στροβόλου με τους δήμους Λακατάμειας και Τσερίου**, καθώς και τον κοινοτικό συνοικισμό Ανθούπολης. |
| ΥΠΕΡ:23  ΕΝΑΝΤΙΟΝ:33  ΑΠΟΧΕΣ:0 | ΥΠΕΡ:27  ΕΝΑΝΤΙΟΝ:29  ΑΠΟΧΕΣ:0 | ΑΠΟΣΥΡΘΗΚΕ |

**ΠΑΡΑΡΤΗΜΑ Ι – [παράγραφος (β) - ΕΠΑΡΧΙΑ ΛΕΜΕΣΟΥ]**

| **ΔΗΣΥ** | **ΔΗΣΥ-ΑΚΕΛ** | **ΔΗΠΑ** |
| --- | --- | --- |
| 1. Γίνεται εισήγηση για τροποποίηση της παραγράφου (β) του Παραρτήματος Ι του πιο πάνω νομοσχεδίου, ώστε να αντικατασταθεί στην υποπαράγραφο (i) η φράση «και Μέσα Γειτονιάς, καθώς και την κοινότητα» (δεύτερη γραμμή) με τη φράση «Ύψωνα και Μέσα Γειτονιάς, καθώς και τις κοινότητες Ασώματου» και να διαγραφεί, αμέσως μετά, η υποπαράγραφος (iv) αυτής. | 1. Γίνεται εισήγηση για τροποποίηση της παραγράφου (β) του Παραρτήματος Ι, ώστε να προστεθεί στην υποπαράγραφο (ii) αυτής, αμέσως μετά τη λέξη «Ακρούντας» (τρίτη γραμμή), η λέξη «Αρμενοχωρίου». | 1. Γίνεται εισήγηση για τροποποίηση της παραγράφου (β) του Παραρτήματος Ι του πιο πάνω νομοσχεδίου, ώστε να διαγραφούν οι υποπαράγραφοι (iii) και (iv) και να αντικατασταθεί η υποπαράγραφος (i) αυτής από την ακόλουθη υποπαράγραφο:  «(i) Δήμος Λεμεσού, με έδρα τη Λεμεσό, ο οποίος αποτελείται από τους δήμους Λεμεσού, Κάτω Πολεμιδιών, Μέσα Γειτονιάς και Ύψωνα, καθώς και τις κοινότητες Άνω Πολεμιδιών και Τσερκέζων, που μετονομάζονται στα αντίστοιχα ομώνυμα δημοτικά διαμερίσματα του Δήμου Λεμεσού∙». |
| **Επεξήγηση**:  Με την προτεινόμενη τροπολογία σκοπείται η **ένταξη του Δήμου Ύψωνα και της κοινότητας Ασώματου στον νέο Δήμο Λεμεσού**. | **Επεξήγηση**:  Με την προτεινόμενη τροπολογία σκοπείται η **ένταξη της κοινότητας Αρμενοχωρίου στον Δήμο Ανατολικής Λεμεσού**. | **Επεξήγηση:**  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τους δήμους **Λεμεσού, Κάτω Πολεμιδιών, Μέσα Γειτονιάς και Ύψωνα**, καθώς και τις κοινότητες Άνω Πολεμιδιών και Τσερκέζων. |
| ΑΠΟΣΥΡΘΗΚΕ | ΥΠΕΡ:52  ΕΝΑΝΤΙΟΝ:0  ΑΠΟΧΕΣ:4 | ΑΠΟΣΥΡΘΗΚΕ |
|  |  | 2. Γίνεται εισήγηση για τροποποίηση της παραγράφου (β) του Παραρτήματος Ι του πιο πάνω νομοσχεδίου, ώστε να διαγραφεί η υποπαράγραφος (iii) και να αντικατασταθεί η υποπαράγραφος (i) αυτής από την ακόλουθη υποπαράγραφο:  «(i) Δήμος Λεμεσού, με έδρα τη Λεμεσό, ο οποίος αποτελείται από τους δήμους Λεμεσού, Κάτω Πολεμιδιών και Μέσα Γειτονιάς, καθώς και τις κοινότητες Άνω Πολεμιδιών και Τσερκέζων, που μετονομάζονται στα αντίστοιχα ομώνυμα δημοτικά διαμερίσματα του Δήμου Λεμεσού∙». |
|  |  | **Επεξήγηση**:  Με την προτεινόμενη τροπολογία, που τίθεται προς ψήφιση νοουμένου ότι απορρίφθηκε η αμέσως προηγούμενη, σκοπείται η δημιουργία ενός νέου δήμου, ο οποίος θα αποτελείται από τους δήμους **Λεμεσού, Κάτω Πολεμιδιών και Μέσα Γειτονιάς**, καθώς και τις κοινότητες Άνω Πολεμιδιών και Τσερκέζων. |
|  |  | ΥΠΕΡ:28  ΕΝΑΝΤΙΟΝ:28  ΑΠΟΧΕΣ:0 |
|  |  | 3. Γίνεται εισήγηση για τροποποίηση της παραγράφου (β) του Παραρτήματος Ι του πιο πάνω νομοσχεδίου, ώστε να διαγραφεί η υποπαράγραφος (iii) και να αντικατασταθεί η υποπαράγραφος (iv) αυτής από την ακόλουθη υποπαράγραφο:  «(iv) Δήμος Δυτικής Λεμεσού, με έδρα τον Ύψωνα, ο οποίος αποτελείται από τους δήμους **Ύψωνα και Κάτω Πολεμιδιών**, καθώς και την κοινότητα Άνω Πολεμιδιών, που μετονομάζονται στα αντίστοιχα ομώνυμα δημοτικά διαμερίσματα του Δήμου Δυτικής Λεμεσού∙». |
|  |  | **Επεξήγηση**:  Με την προτεινόμενη τροπολογία, που τίθεται προς ψήφιση νοουμένου ότι απορρίφθηκε η αμέσως προηγούμενη, σκοπείται η δημιουργία ενός νέου δήμου, ο οποίος θα αποτελείται από τους δήμους **Ύψωνα και Κάτω Πολεμιδιών**, καθώς και την κοινότητα Άνω Πολεμιδιών |
|  |  | ΥΠΕΡ:4  ΕΝΑΝΤΙΟΝ:47  ΑΠΟΧΕΣ:4 |

**ΠΑΡΑΡΤΗΜΑ Ι – [παράγραφος (γ) - ΕΠΑΡΧΙΑ ΛΑΡΝΑΚΑΣ]**

|  |  |  |  |
| --- | --- | --- | --- |
| **ΔΗΣΥ** | **ΑΚΕΛ** | **ΑΚΕΛ-ΔΗΚΟ-ΕΛΑΜ** | **ΔΗΠΑ** |
| 1. Γίνεται εισήγηση για τροποποίηση της παραγράφου (γ) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (iv) αυτής από την ακόλουθη υποπαράγραφο:  «(ii) Δήμος Λευκάρων, με έδρα τα Λεύκαρα, ο οποίος αποτελείται από τον δήμο Λευκάρων και τις κοινότητες Βάβλας, Δελίκηπου, Κάτω Δρυ, Κάτω Λευκάρων και Κόρνου, που μετονομάζονται στα αντίστοιχα ομώνυμα δημοτικά διαμερίσματα του Δήμου Λευκάρων∙». | 1.Γίνεται εισήγηση για τροποποίηση της παραγράφου (γ) του Παραρτήματος Ι του πιο πάνω νομοσχεδίου, ώστε να διαγραφεί η υποπαράγραφος (ii) και να αντικατασταθεί η υποπαράγραφος (i) αυτής από την ακόλουθη υποπαράγραφο:  «(i) Δήμος Λάρνακας, με έδρα τη Λάρνακα, ο οποίος αποτελείται από τους δήμους Λάρνακας, Αραδίππου, και Λιβαδιών, καθώς και την κοινότητα Βορόκληνης, που μετονομάζονται στα αντίστοιχα ομώνυμα δημοτικά διαμερίσματα του Δήμου Λάρνακας∙». | 1. Γίνεται εισήγηση για τροποποίηση της παραγράφου (γ) του Παραρτήματος Ι του πιο πάνω νομοσχεδίου, ώστε να διαγραφεί από την υποπαράγραφο (iv) αυτής η φράση «Αγίου Θεοδώρου (Λάρνακας)» (δεύτερη γραμμή). | 1. Γίνεται εισήγηση για τροποποίηση της παραγράφου (γ) του Παραρτήματος Ι του πιο πάνω νομοσχεδίου, ώστε να διαγραφούν οι υποπαράγραφοι (ii) και (iii) και να αντικατασταθεί η υποπαράγραφος (i) αυτής από την ακόλουθη υποπαράγραφο:  «(i) Δήμος Λάρνακας, με έδρα τη Λάρνακα, ο οποίος αποτελείται από τους δήμους Λάρνακας, Αραδίππου, Δρομολαξιάς-Μενεού και Λιβαδιών, καθώς και την κοινότητα Βορόκληνης, που μετονομάζονται στα αντίστοιχα ομώνυμα δημοτικά διαμερίσματα του Δήμου Λάρνακας∙». |
| **Επεξήγηση**:  Με την προτεινόμενη τροπολογία σκοπείται η **αφαίρεση από τον νέο Δήμο Λευκάρων των κοινοτήτων Αγίου Θεοδώρου και Κάτω Δρυ**. | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τους δήμους **Λάρνακας, Αραδίππου και Λιβαδιών**, καθώς και την κοινότητα **Βορόκληνης**. | **Επεξήγηση:**  Με την προτεινόμενη τροπολογία σκοπείται η **αφαίρεση της κοινότητας Αγίου Θεοδώρου** (Λάρνακας) από τον νέο Δήμο Λευκάρων | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τους δήμους **Λάρνακας, Αραδίππου, Δρομολαξιάς-Μενεού και Λιβαδιών**, καθώς και την κοινότητα **Βορόκληνης**. |
| ΥΠΕΡ:49  ΕΝΑΝΤΙΟΝ:7  ΑΠΟΧΕΣ:0 | ΥΠΕΡ:18  ΕΝΑΝΤΙΟΝ:38  ΑΠΟΧΕΣ:0 | ΥΠΕΡ:-  ΕΝΑΝΤΙΟΝ:-  ΑΠΟΧΕΣ:- | ΑΠΟΣΥΡΘΗΚΕ |

**ΠΑΡΑΡΤΗΜΑ Ι – [παράγραφος (δ) - ΕΠΑΡΧΙΑ ΠΑΦΟΥ]**

| **ΔΗΣΥ** | **ΔΗΣΥ-ΔΗΠΑ** | **ΔΗΠΑ** |
| --- | --- | --- |
| 1.Γίνεται εισήγηση για τροποποίηση της παραγράφου (δ) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (i) αυτής από την ακόλουθη υποπαράγραφο:  «(i) Δήμος Πάφου, με έδρα την Πάφο, ο οποίος αποτελείται από τους δήμους Πάφου και Γεροσκήπου, καθώς και τις κοινότητες Αχέλειας, Κονιών και Τίμης, που μετονομάζονται στα αντίστοιχα ομώνυμα δημοτικά διαμερίσματα του Δήμου Πάφου∙». | 1. Γίνεται εισήγηση για τροποποίηση της παραγράφου (δ) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (ii) αυτής από την ακόλουθη υποπαράγραφο:  «(ii) Δήμος Δυτικής Πάφου, με έδρα την Πέγεια, ο οποίος αποτελείται από τον δήμο Πέγειας και τις κοινότητες Έμπας, Κισσόνεργας, Λέμπας και Χλώρακας, που μετονομάζονται στα αντίστοιχα ομώνυμα δημοτικά διαμερίσματα του Δήμου Δυτικής Πάφου∙». | 1. Γίνεται εισήγηση για τροποποίηση της παραγράφου (δ) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (i) αυτής από την ακόλουθη υποπαράγραφο:  «(i) Δήμος Πάφου, με έδρα την Πάφο, ο οποίος αποτελείται από τους δήμους Πάφου και Γεροσκήπου, καθώς και τις κοινότητες Αγίας Μαρινούδας, Αχέλειας, Κονιών και Τίμης, που μετονομάζονται στα αντίστοιχα ομώνυμα δημοτικά διαμερίσματα του Δήμου Πάφου∙». |
| **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τους δήμους **Πάφου και Γεροσκήπου,** καθώς και τις κοινότητες **Αχέλειας, Κονιών και Τίμης**. | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τον δήμο **Πέγειας** και τις κοινότητες **Έμπας, Κισσόνεργας, Λέμπας και Χλώρακας**. | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τους δήμους **Πάφου και Γεροσκήπου**, καθώς και τις κοινότητες **Αγίας Μαρινούδας, Αχέλειας, Κονιών και Τίμης**. |
| ΥΠΕΡ:25  ΕΝΑΝΤΙΟΝ:31  ΑΠΟΧΕΣ:0 | ΥΠΕΡ:22  ΕΝΑΝΤΙΟΝ:34  ΑΠΟΧΕΣ:0 | ΥΠΕΡ:25  ΕΝΑΝΤΙΟΝ:31  ΑΠΟΧΕΣ:0 |
|  | 2. Γίνεται εισήγηση για τροποποίηση της παραγράφου (δ) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (iii) αυτής από την ακόλουθη υποπαράγραφο:  «(iii) Δήμος Πόλης Χρυσοχούς, με έδρα την Πόλη Χρυσοχούς, ο οποίος αποτελείται από τον δήμο Πόλης Χρυσοχούς και τις κοινότητες Αργάκας, Γουδίου, Κυνούσας, Μακούντας, Πελαθούσας και Χρυσοχούς, που μετονομάζονται στα αντίστοιχα ομώνυμα δημοτικά διαμερίσματα του Δήμου Πόλης Χρυσοχούς∙». |  |
|  | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τον δήμο **Πόλης Χρυσοχούς** και τις κοινότητες **Αργάκας, Γουδίου, Κυνούσας, Μακούντας, Πελαθούσας και Χρυσοχούς**. |  |
|  | ΑΠΟΣΥΡΘΗΚΕ |  |

**ΠΑΡΑΡΤΗΜΑ Ι – [παράγραφος (ε) - ΕΠΑΡΧΙΑ ΑΜΜΟΧΩΣΤΟΥ]**

| **ΑΚΕΛ-ΑΡΙΣΤΕΡΑ-ΝΕΕΣ ΔΥΝΑΜΕΙΣ** | **ΕΛΑΜ** | **ΔΗΠΑ** |
| --- | --- | --- |
| 1. Γίνεται εισήγηση για τροποποίηση της παραγράφου (ε) του Παραρτήματος Ι του πιο πάνω νομοσχεδίου, ώστε να αντικατασταθεί η υποπαράγραφος (ii) αυτής από την ακόλουθη υποπαράγραφο:  «(ii) Δήμος Δερύνειας, με έδρα τη Δερύνεια, ο οποίος αποτελείται από τον δήμο Δερύνειας, καθώς και τις κοινότητες Αχερίτου και Φρενάρους, που μετονομάζονται στα αντίστοιχα ομώνυμα δημοτικά διαμερίσματα του Δήμου Δερύνειας.». | 1. Γίνεται εισήγηση για τροποποίηση της παραγράφου (ε) του Παραρτήματος Ι, ώστε να αντικατασταθούν οι υποπαράγραφοι (i) και (ii) από το ακόλουθο κείμενο:  «Δήμος Κοκκινοχωρίων, με έδρα το Παραλίμνι, ο οποίος αποτελείται από τους δήμους Αγίας Νάπας, Δερύνειας, Παραλιμνίου και Σωτήρας, καθώς και τις κοινότητες Άχνας, Αυγόρου, Αχερίτου, Λιοπετρίου και Φρενάρους, που μετονομάζονται στα αντίστοιχα ομώνυμα δημοτικά διαμερίσματα του Δήμου Κοκκινοχωρίων.». | 1. Γίνεται εισήγηση για τροποποίηση της παραγράφου (ε) του Παραρτήματος Ι του πιο πάνω νομοσχεδίου, ώστε να αντικατασταθούν οι υποπαράγραφοι (i) και (ii) αυτής από το ακόλουθο κείμενο:  «Δήμος Αγίας Νάπας-Παραλιμνίου, με έδρα το Παραλίμνι, ο οποίος αποτελείται από τους δήμους Αγίας Νάπας, Παραλιμνίου, Δερύνειας και Σωτήρας, που μετονομάζονται στα αντίστοιχα ομώνυμα δημοτικά διαμερίσματα του Δήμου Αγίας Νάπας-Παραλιμνίου.». |
| **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου, ο οποίος θα αποτελείται από τον δήμο **Δερύνειας**, καθώς και τις κοινότητες **Αχερίτου** και **Φρενάρους**. | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου ο οποίος θα αποτελείται από **όλους τους δήμους και τις κοινότητες της ελεύθερης επαρχίας Αμμοχώστου**. | **Επεξήγηση**:  Με την προτεινόμενη τροπολογία σκοπείται η δημιουργία ενός νέου δήμου ο οποίος θα αποτελείται από **όλους τους δήμους της ελεύθερης επαρχίας Αμμοχώστου**. |
| ΥΠΕΡ:18  ΕΝΑΝΤΙΟΝ:38  ΑΠΟΧΕΣ:0 | ΥΠΕΡ:3  ΕΝΑΝΤΙΟΝ:53  ΑΠΟΧΕΣ:0 | ΑΠΟΣΥΡΘΗΚΕ |
| 2. Γίνεται εισήγηση για τροποποίηση της παραγράφου (ε) του Παραρτήματος Ι του πιο πάνω νομοσχεδίου, ώστε να αντικατασταθούν οι υποπαράγραφοι (i) και (ii) αυτής από το ακόλουθο κείμενο:  «Δήμος Αγίας Νάπας, με έδρα την Αγία Νάπα, ο οποίος αποτελείται από τους δήμους Αγίας Νάπας και Σωτήρας, καθώς και τις κοινότητες Αυγόρου, Αχερίτου, Άχνας, Λιοπετρίου και Φρενάρους που μετονομάζονται στα αντίστοιχα ομώνυμα δημοτικά διαμερίσματα του Δήμου Αγίας Νάπας.». |  | 2. Γίνεται εισήγηση για τροποποίηση της παραγράφου (ε) του Παραρτήματος Ι του πιο πάνω νομοσχεδίου, ώστε να αντικατασταθούν οι υποπαράγραφοι (i) και (ii) αυτής από τις ακόλουθες υποπαραγράφους:  «(i) Δήμος Αγίας Νάπας, με έδρα την Αγία Νάπα, ο οποίος αποτελείται από τους δήμους Αγίας Νάπας και Σωτήρας, καθώς και την κοινότητα Λιοπετρίου, που μετονομάζονται στα αντίστοιχα ομώνυμα δημοτικά διαμερίσματα του Δήμου Αγίας Νάπας∙  (ii) Δήμος Παραλιμνίου, με έδρα το Παραλίμνι, ο οποίος αποτελείται από τους δήμους Παραλιμνίου και Δερύνειας, καθώς και τις κοινότητες Αυγόρου, Αχερίτου, Άχνας και Φρενάρους, που μετονομάζονται στα αντίστοιχα ομώνυμα δημοτικά διαμερίσματα του Δήμου Παραλιμνίου.». |
| **Επεξήγηση**:  Με την προτεινόμενη τροπολογία, που τίθεται προς ψήφιση νοουμένου ότι απορρίφθηκε η αμέσως προηγούμενη, σκοπείται η δημιουργία ενός νέου δήμου ο οποίος θα αποτελείται από τους δήμους **Αγίας Νάπας και Σωτήρας**, καθώς και τις κοινότητες **Αυγόρου, Αχερίτου, Άχνας, Λιοπετρίου και Φρενάρους**. |  | **Επεξήγηση**:  Με την προτεινόμενη τροπολογία, που τίθεται προς ψήφιση νοουμένου ότι απορρίφθηκε η αμέσως προηγούμενη, σκοπείται η **ένταξη των κοινοτήτων Αυγόρου και Άχνας στον Δήμο Παραλιμνίου**. |
| ΥΠΕΡ:18  ΕΝΑΝΤΙΟΝ:38  ΑΠΟΧΕΣ:0 |  | ΑΠΟΣΥΡΘΗΚΕ |
| 3. Γίνεται εισήγηση για τροποποίηση της παραγράφου (ε) του Παραρτήματος Ι του πιο πάνω νομοσχεδίου, ώστε να αντικατασταθεί η φράση «Δήμος Παραλιμνίου», όπου αυτή απαντά, από τη φράση «Δήμος Παραλιμνίου-Δερύνειας». |  |  |
| **Επεξήγηση**:  Με την προτεινόμενη τροπολογία, που τίθεται προς ψήφιση νοουμένου ότι απορρίφθηκε η αμέσως προηγούμενη, σκοπείται η **μετονομασία του Δήμου Παραλιμνίου σε Δήμο Παραλιμνίου-Δερύνειας**. |  |  |
| ΥΠΕΡ:27  ΕΝΑΝΤΙΟΝ:25  ΑΠΟΧΕΣ:4 |  |  |

Αρ. Φακ.: 23.01.061.032-2020

ΔΠ/ΓΧ